KOM JUIG OOR GOD, SING ALMAL SAAM

(VONKK 2)

(*Melodie van Lied 422*)

1

Kom juig oor God, sing almal saam!

Kom, alle mense, roem sy Naam!

O God, hoe groot is al u werk,

u reddingsdade onbeperk.

Die volk van God beleef u krag

en juig vir ewig oor u mag.

2

Kom juig oor God, sing almal saam!

Kom, alle mense, roem sy Naam!

In vuur en vloed het ons gely,

maar God het ons daaruit bevry.

My danklied loof Hom oor en oor,

want God het my gebed verhoor.